**Suomen Vammaistutkimuksen Seura ry** 25.1.2023

**TOIMINTAKERTOMUS VUOSI 2022**

Seuralla oli 31.12.2022 yhteensä 88 (85) henkilöjäsentä, (9) 10 opiskelijajäsentä, 23 jatko-opiskelijajäsentä, ja 16 (16) yhteisöjäsentä, joista viisi ainaisjäseniä. Vuosikokous pidettiin 31.3.2022.

Seuran toimintaa johtaa vuosittain valittava puheenjohtaja ja hallitus, jonka jäsenet valitaan kaksivuotiskaudeksi. Lisäksi seuralla on sihteeri ja rahastonhoitaja, jotka eivät kuulu hallitukseen.

Seuran hallitukseen kuuluivat vuonna **Sinikka Hiekkala (pj) sekä hallituksen jäsenet Juho Honkasilta, Matti T. Laitinen, Katja Valkama, Katariina Hakala, Hisayo Katsui, Sonja Miettinen, Mari Kivistö, Pirkko Mahlamäki.** Hallituksen varajäsenet olivat **Aarno Kauppila, Teppo Kröger, Reetta Mietola.** Yhdistyksen muut toimijat olivat rahastonhoitaja **Mari Tammelin** ja sihteeri **Laura Tolkkinen.** Hallituksen kokouksia oli toimintavuoden aikana viisi.

Vuosikokouksen yhteydessä järjestettiin ajankohtaisseminaari, jossa alustajina oli Juho Honkasilta. Vammaistutkimuksen kesäkoulu järjestettiin 18.8.2022 kesäkouluun osallistui 9 jatko- ja perustutkinto-opiskelijaa. Vammaistutkimuksen päivä järjestettiin THL:ssä Invalidiliiton kanssa yhteistyössä 19.8.2022, osallistujia oli 55.

Seura on myös osallistunut Helsingin yliopiston Vammaisinkluusiovuoden tapahtumien suunnitteluun ja toteuttamiseen.

Vuoden aikana valmistui Hisayo Katsuin ja Matti Laitisen vetämä vammaisuuden tutkimusta koskeva kirjahanke.

Seuralla on omat **nettisivut** [www.vammaistutkimus.fi](http://www.vammaistutkimus.fi) sekä Facebook-sivut Suomen Vammaistutkimuksen Seura ry:n nimellä. Toimintavuoden aikana siirrettiin tiedotuksen painopistettä yhä enemmän verkkosivujen kautta tapahtuvaksi. Lukijoita on pyritty ohjaamaan verkkosivuille Facebook-ryhmässä ja jäsenkirjeessä tapahtuvan tiedotuksen kautta.

Seuran perustoimintamenot katettiin edelleen pääasiassa jäsenmaksuista saaduilla tuotoilla. Tehostettu jäsenmaksujen laskuttaminen on vahvistanut seuran taloutta. Lisäksi Vammaisten lasten ja nuorten tukisäätiö sekä Tukilinja tukivat taloudellisesti tekeillä vammaistutkimuksen teemanumeron toteuttamista. Toimintavuoden aikana hallitus on selvittänyt eri vaihtoehtoja seuran varallisuuden hoitamiseksi, tätä työtä jatketaan seuraavan hallituksen voimin.

Seura toimii yhteistyössä Vammaisten koulutuksen ja työllistymisen tuki ry:n kanssa Tukilinjan **vammaistutkimusapurahojen myöntämisessä**. Seuran hallitus arvioi ko. hakuun jätetyt hakemukset. Toimintavuonna apurahahaku oli 1.-31.10.2022, ja hakuun jätettiin 8 apurahahakemusta.

Keskeisessä asemassa seuran toiminnassa oli **vammaistutkimuksen tieteenalan aseman ja kasvun varmistaminen Suomessa sekä verkostoituminen Pohjoismaissa ja kansainvälisesti**.